**«Активтерді Қазақстан Республикасының Ұлттық қорына есепке жатқызу, Қазақстан Республикасының Ұлттық қорын пайдалану қағидаларын, сондай-ақ Қазақстан Республикасының Ұлттық қорын қалыптастыру және пайдалану туралы жылдық есептің нысандары мен оны жасау қағидаларын бекіту туралы» Қазақстан Республикасы Үкіметінің 2025 жылғы 2 шiлдедегi № 500 қаулысына** **өзгеріс пен толықтыру енгізу туралы »**

# Қазақстан Республикасы Үкіметінің қаулы жобасына

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Р/с**  **№** | **Құқықтық актінің құрылымдық элементі** | **Қолданыстағы редакция** | **Ұсынылатын редакция** | **Негіздеме: 1) түзетудің мәні; 2) енгізілетін әрбір түзетудің дәлелді негіздемесі; 3) тиісті құқықтық актіге сілтеме, тапсырмалардың (бар болса) нөмірі, күні.** |
| **1** | **2** | **3** | **4** | **5** |
| **Активтерді Қазақстан Республикасының Ұлттық қорына есепке жатқызу,**  **Қазақстан Республикасының Ұлттық қорын пайдалану қағидалары** | | | | |
| 1 | жаңа 2-1-тармақ | **2-1. Жоқ** | **2-1. Ұлттық қордан берілетін нысаналы трансферттер есебінен республикалық бюджеттен 2024 жылғы 1 қаңтарға дейін бөлінген бюджеттік кредиттерді өтеу жасалған кредиттік шарттарда көрсетілген мерзімдерде республикалық бюджетке аудару жолымен жүзеге асырылады.**  **Жоспарлы кезеңге арналған республикалық бюджетті қалыптастыру кезінде бюджетті атқару жөніндегі орталық уәкілетті орган республикалық бюджетте Ұлттық қордан берілетін нысаналы трансферттер есебінен республикалық бюджеттен 2024 жылғы 1 қаңтарға дейін бөлінген бюджеттік кредиттерді өтеу бойынша болжанатын түсімдерге барабар қаражатты Ұлттық қорға қайтаруды республикалық бюджеттің жобасына енгізу үшін бюджеттік жоспарлау жөніндегі орталық уәкілетті органға бюджеттік сұрау салу жібереді.**  **Ұлттық қорға қайтару кезекті қаржы жылының соңына дейін төлемдер бойынша қаржыландыру жоспарлары негізінде жүзеге асырылады.** | Жаңартылған Бюджет кодексі шеңберінде Қазақстан Республикасының Ұлттық қорынан (бұдан әрі - Ұлттық қор) берілетін нысаналы трансферттер есебінен республикалық бюджеттен 2024 жылғы 1 қаңтарға дейін бөлінген бюджеттік кредиттерді өтеуден түсетін түсімдер Ұлттық қорға аударылады.  Бюджеттік кредиттер республикалық бюджет арқылы берілгендіктен, оларды тікелей Ұлттық қорға қайтару кезінде бұл операциялар республикалық бюджетте көрсетілмейді, бұл жасанды берешекке алып келеді. Осы жағдайды болдырмау үшін осы Қағидаларда кейіннен қаражатты Ұлттық қорға аудара отырып, республикалық бюджет алдындағы кредиттерді өтеу тетігі көрсетіледі. |
| 2 | 22-тармақ | 22. Нысаналы мақсаты бойынша пайдаланылмаған Ұлттық қордан берілген нысаналы трансферттер, жоғары тұрған бюджеттен берілген нысаналы трансферттер мен бюджеттік кредиттер мемлекеттік аудиттің нәтижелері бойынша қабылданатын аудиторлық қорытындыға сәйкес мемлекеттік аудиттің нәтижелері бойынша қабылданатын аудиторлық қорытындыға қол қойылғаннан кейін үш айдан кешіктірмей тиісінше Ұлттық қорға немесе тиісті бюджетке міндетті түрде қайтарылуға жатады. | 22. Нысаналы мақсаты бойынша пайдаланылмаған Ұлттық қордан берілген нысаналы трансферттер, жоғары тұрған бюджеттен берілген нысаналы трансферттер мен бюджеттік кредиттер мемлекеттік аудиттің нәтижелері бойынша қабылданатын аудиторлық қорытындыға сәйкес мемлекеттік аудиттің нәтижелері бойынша қабылданатын аудиторлық қорытындыға қол қойылғаннан кейін үш айдан кешіктірмей тиісінше Ұлттық қорға немесе тиісті бюджетке міндетті түрде қайтарылуға жатады.  **Бұл ретте Ұлттық қордан берілетін нысаналы трансферттер есебінен республикалық бюджеттен 2024 жылғы 1 қаңтарға дейін бөлінген бюджеттік кредиттер республикалық бюджеттен Ұлттық қорға қайтарылуға жатады.**  **Бюджеттік жоспарлау жөніндегі орталық уәкілетті орган есепті жылдан кейінгі жылдың соңына дейін республикалық бюджетті нақтылау кезінде Ұлттық қорға бюджеттік кредиттердің қайтарылуын қамтамасыз етеді.** | Бюджеттік кредиттер республикалық бюджет арқылы берілгендіктен, оларды тікелей Ұлттық қорға қайтару кезінде бұл операциялар республикалық бюджетте көрсетілмейді, бұл жасанды берешекке алып келеді. Осы жағдайды болдырмау үшін осы Қағидаларда кейіннен қаражатты Ұлттық қорға аудара отырып, республикалық бюджет алдындағы кредиттерді өтеу тетігі көрсетіледі. |